ট্রায়াসিক



ট্রায়াসিক () হল ভূতাত্ত্বিক যুগ এর ব্যাপ্তি ধরা হয় আজ থেকে ২৪ কোটি ২১ লক্ষ বছর আগে থেকে ২০ কোটি ১৩ লক্ষ বছর আগে পর্যন্ত সময়সীমা। অর্থাৎ, জুরাসিক যুগের পূর্ব পর্যন্ত সময়কাল।  জার্মানী এবং উত্তর-পূর্ব ইউরোপের তিনটি ভূস্তরের নমুনা দেখে ১৮৩৪ খ্রিষ্টাব্দে  Friedrich Von Alberti এই অধিযুগের নামকরণ করেন। এর প্রথম স্তরটি লোহিত অধঃক্ষেপসমূহ (red beds), দ্বিতীয় স্তর খড়িমাটি (chalk), তৃতীয় স্তরটি হলো খনিজ উপকরণ সমৃদ্ধ শিলা (shale)। এই তিনটি স্তর প্রাপ্তির সূত্রে এই নামকরণ করা হয় ট্রায়াস (Trias)।

ট্রায়াসিক অধিযুগ 
বিজ্ঞানীরা প্রথম দিকে ট্রায়াসিক অধিযুগকে আদি, মধ্য ও অন্তিম হিসেবে তিনটি অন্তঃযুগে ভাগ করেছেন। পরে এই তিনটি অন্তঃযুগের নামকরণ করা হয়েছে সাইথিয়ান, টিআর২, টিআর নামে। এই তিনটি অন্তঃযুগকে ৭টি আমলে ভাগ করা হয়েছে। এই ভাগগুলো হলো-

 আদ্য ট্রায়াসিক: সাইথিয়ান অন্তঃযুগ (Scythian epoch)
 ইন্ডুয়ান আমল (Induan age):  ২৫.৯০২-২৫.১২ কোটি খ্রিষ্টপূর্বাব্দ
 ওলেনেকিয়ান আমল (Olenekian age):  ২৫.১২ —২৪.৭২ কোটি খ্রিষ্টপূর্বাব্দ
 মধ্য ট্রায়াসিক: টিআর২ অন্তঃযুগ (Tr2 epoch)
 আনিসিয়ান (Anisian age): ২৪.৭২ —২৪.২ কোটি খ্রিষ্টপূর্বাব্দ
 ল্যাডিনিয়ান (Ladinian age):  ২৪.২ —২৩.৭ কোটি খ্রিষ্টপূর্বাব্দ
 অন্ত্য ট্রায়াসিক: টিআর৩ অন্তঃযুগ (Tr3 epoch)
 কারনিয়ান (Carnian age): ২৩.৭—২২.৭ কোটি খ্রিষ্টপূর্বাব্দ
 নোরিয়ান (Norian age):  ২২.৭—২০.৮৫ কোটি খ্রিষ্টপূর্বাব্দ
 হৃটিয়ান (Rhaetian):  ২০.৮৫ —২০.১৩ কোটি খ্রিষ্টপূর্বাব্দ

পূর্ববর্তী প্যালোজোয়িক যুগ -এর ৩০ কোটি খ্রিষ্টপূর্ব্দের দিকে  প্যাঙ্গিয়া মহা-মহাদেশ গঠিত হয়েছিল প্রায়।  শুরুর দিকে এই মহা-মহাদেশটি একটি অখণ্ড ভূমির সৃষ্টি করেছিল। এই সময় পৃথিবীতে চলছিল কারু বরফযুগ। ২৬ কোটি খ্রিষ্টপূর্বাব্দে এই বরফযুগের অবসান হয়। ট্রায়াসিক অধিযুগের মধ্যভাগ পর্যন্ত এই মহা-মহাদেশ অখণ্ড দশাতেই ছিল। প্রায় ২০ কোটি খ্রিষ্টপূর্বাব্দের দিকে এই মহা-মহাদেশটি

অধিযুগের উল্লেখযোগ্য ঘটনাবলী 
আগের  পার্মিয়ান অধিযুগ-এ ব্যাপকভাবে সমুদ্রের পানি জীবজগতের জন্য দুষিত হয়ে পড়েছিল। এই কারণে এই অধিযুগে প্রায় ৯৫ ভাগ জলজপ্রাণী বিলুপ্ত হয়ে যায়। পরে এই যুগের নতুন সামুদ্রিক পরিবেশে নতুন নতুন প্রজাতি বিকশিত হয়েছিল।

 ট্রায়াসিক অধিযুগের উল্লেখযোগ্য ঘটনাবলী
 ২৮ কোটি খ্রিষ্টপূর্বাব্দ: স্ক্লেরাক্টিনিয়া বর্গ (Scleractinia): প্রবাল আবির্ভূত হয়েছিল।
 ২৫.৯০২ কোটি খ্রিষ্টপূর্বাব্দ: এই অধিযুগের ইন্ডুয়ান আমলে পৃথিবীর আবহাওয়া ছিল শুষ্ক এবং উত্তপ্ত। ফলে নতুন পরিবেশে নতুন নতুন উদ্ভিদ ও প্রাণীকূলের প্রজাতিসমূহের উদ্ভব হয়। এই সময়ে ভাস্কুলার উদ্ভিদের লাইকোফাইট বিভাগের প্রজাতির উদ্ভব হয়।
 ২৫.২৩ কোটি খ্রিষ্টপূর্বাব্দ: এই সময়ে কিছু টেট্রাপোড জাতীয় প্রাণীকুলের টেম্নোস্পোন্ডিলি (Temnospondyli) বর্গ থেকে উদ্ভব হয়  Tupilakosaurus heilmani, Thabanchuia oomie  নামক প্রজাতিসমূহ।
 ২৫.১৪ কোটি খ্রিষ্টপূর্বাব্দ: এই সময়ে সরীসৃপ শ্রেণি থেকে ঈটোসোরিয়া বর্গের প্রাণীকুলের উদ্ভব হয়।
 ২৫.১৩ কোটি খ্রিষ্টপূর্বাব্দ:  এই সময়ের ভিতরে ইক্‌থিয়োপ্টেরিজিয়া (Ichthyopterygia) অধিবর্গের স্বল্প দৈর্ঘ্যের প্রাণিকূলের আবির্ভাব ঘটে। উল্লেখ্য এদের দৈর্ঘ্য ছিল ১ মিটারেরও কম। তবে দেহকাণ্ড ছিল বাইন জাতীয় মাঝের মতো সরু।  এরপর এই অধিবর্গের প্রাণীকূল দুটি বর্গে বিভাজিত হয়ে যায়। এই বর্গ দুটি হলো-  ইক্‌থিয়োসোরিয়া (Ichthyosauria) এবং গ্রিপ্পিডিয়া (Grippidia)। এই বর্গে থেকে পরবর্তী সময়ে ডলফিন এবং তিমি জাতীয় জলচর প্রাণীর আবির্ভাব ঘটেছিল।
 ২৫ কোটি খ্রিষ্টপূর্বাব্দ: আর্কোসোরোমোরফা থাক থেকে উৎপন্ন হয় আর্কোসোরিয়া থাকের সরীসৃপ।
 ২৪.৯ কোটি খ্রিষ্টপূর্বাব্দ: সরীসৃপ শ্রেণি থেকে উদ্ভব হয় রাউইসুচিয়া (Rauisuchia) প্রজাতিকুল।
 ২৪.৭৩ কোটি খ্রিষ্টপূর্বাব্দ:  সরীসৃপ শ্রেণি থেকে সোরিয়া (Sauria) নামক প্রাণীকূল থেকে উদ্ভব হয় লেপিডোসোরোমোর্ফা (Lepidosauromorpha) প্রজাতিকূল।
 ২৪.৭০ কোটি খ্রিষ্টপূর্বাব্দ: এই সময়ে সোরিয়া বর্গের সরীসৃপ থেকে উদ্ভব হয় এ্যাটোপোডেন্টাটাস (Atopodentatus) গণের প্রজাতিসমূহ। এর একমাত্র প্রজাতি হিসেবে উল্লেখ করা হয় Atopodentatus unicus-কে।
 ২৪.৫ কোটি খ্রিষ্টপূর্বাব্দ: সরীসৃপ শ্রেণি থেকে উদ্ভব হয় ডাইনোসোরিফর্ম্‌স (Dinosauriformes) এবং সোরাপ্সিডা থেকে এ্যাভেটাটারসালিয়া (Avemetatarsalia)   জাতীয় প্রজাতিসমূহ।
 ২৪ কোটি খ্রিষ্টপূর্বাব্দ: এই সময়ে সরীসৃপ বর্গের সোরিয়া (Sauria) নামক প্রাণীকূলের মূল ধারা থাকে উদ্ভব ঘটে। প্রাণীকূল থেকে উদ্ভব হয় লেপিডোসোরিয়া প্রজাতিকুল বিভাজিত লেপিডোসোরিয়া  (Lepidosauria) এবং প্যান্টেস্টুডাইনেস (Pantestudines ) প্রজাতিকুল। পরে এই প্রজাতিকুল থেকে উদ্ভব হয় সোরোপ্টেরাইজিয়া (Sauropterygia) সরীসৃপ জাতীয় অধিবর্গের প্রজাতিসমূহের উদ্ভব ঘটে।
 ২৩.১৪ কোটি খ্রিষ্টপূর্বাব্দ:  এই সময়ে সরীসৃপ থেকে ডাইনোসোরিয়া জাতীয় প্রজাতিসমূহ। পরে ডাইনোসোরিয়া থেকে উদ্ভব হয় সোরিশ্চিয়া (Saurischia) বর্গের প্রজাতিকুলের উদ্ভব হয়।  পর এই বর্গ থেকে থেরোপোডা (Theropoda) উপবর্গ এবং হের্‌রেরাসোরিডি (Herrerasauridae) গোত্রের প্রজাতিসমূহের উদ্ভব ঘটে। এই গোত্র থেকে উদ্ভব হয়েছিল ৫টি গণের ডাইনোসর। এগুলো হলো- Caseosaurus, Chindesaurus, Herrerasaurus, Sanjuansaurus এবং Staurikosaurus। অন্যদিকে সোরিশ্চিয়া বর্গ থেকে উদ্ভব হয় এ্যাল্‌ওয়াকেরিয়া গণের ডাইনোসর। এই ডাইনসোরগুলো বিলুপ্ত হয়ে গিয়েছিল ২২.৮ কোটি খ্রিষ্টপূর্বাব্দের ভিতরে।
 ২২.৮৮ কোটি খ্রিষ্টপূর্বাব্দ: এই সময় সরীসৃপ বর্গের পিলোসোরিডি (Pliosauridae) থাকের প্রাণীকুলের উদ্ভব হয়।
 ২২.৫ কোটি খ্রিষ্টপূর্বাব্দ:  এই সময়ে স্তন্যপায়ী প্রাণীর প্রাথমিক রূপ ফুটে উঠে। এছাড়া কিছু উড়ন্ত সৃরীসৃপ (pterosaurs) -এর আবির্ভাবও ঘটে এবং কিছু কিছু স্থল-সরীসৃপ পুনরায় জলচর হয়ে উঠে। এই সময় সরীসৃপ পর্বের প্রাণীকুল থেকে থেকডোন্টোসোরাস গণের ডায়ানোসোরের উদ্ভব ঘটে। এই সময়ের উল্লেখযোগ্য ডাইনোসোর ছিল এ্যাগ্রোসোরাস।
 ২২.২ কোটি খ্রিষ্টপূর্বাব্দ: এই সময়ে থেরোপোডা উপবর্গ থেকে নিওথেরাপোডা (Neotheropoda) থাকের প্রজাতিসমূহের উদ্ভব হয়।
 ২২ কোটি খ্রিষ্টপূর্বাব্দ: এই স্থলভূমিতে সবুজ ও সবীজ উদ্ভিদের বিশাল অরণ্য তৈরি হয়। এই সময়ে আফ্রিকাতে আবির্ভূত হয়েছিল আলিওয়ালিয়া (Aliwalia rex) নামক শিকারী ডাইনোসরের। অন্যদিকে ভারত উপমহাদেশে বাস করতো- এ্যাল্‌ওয়াকেরিয়া (Alwalkeria maleriensis) নামক শিকারী ডাইনোসর। এছাড়া স্তন্যপায়ী শ্রেণির প্রাণিকুল থেকে থেরিফর্ম্‌স্ উপশ্রেণির প্রাণিকুলের আবির্ভাব ঘটে এই সময়। উপশ্রেণি দুটি ভাগে ভাগ হয়ে গিয়েছিল। এই ভাগ দুটি হলো-কুয়েহনিয়োথেরিয়া এবং হোলোথেরিয়া।
 ২১.৬৫ কোটি খ্রিষ্টপূর্বাব্দ: হোলোথেরিয়া থাকে থেকে উদ্ভব হয় ট্রেকনোথেরিয়া থাক।
 ২০.৩৬ কোটি খ্রিষ্টপূর্বাব্দ: সরীসৃপ পর্বের প্রাণীকুল থেকে উদ্ভব হয় প্লেসিয়োসোরায়া বর্গের প্রজাতিসমূহ।
 ২০.১৩ কোটি খ্রিষ্টপূর্বাব্দ:  এই সময় সাগরে জল বিষাক্ত হয়ে পড়লে, জলজ জীবের ২০ ভাগ বিলুপ্ত হয়ে যায়। এই সময়ে সরীসৃপ বর্গের প্যারেপ্টিলিয়া (Parareptilia) জাতীয় সকল প্রজাতি বিলুপ্ত হয়ে গিয়েছিল।    এরপর শুরু হয়েছে জুরাসিক অধিযুগ (২০.১৩-১৪.৫ কোটি খ্রিষ্টপূর্বাব্দ)

তথ্যসূত্র

ভূতাত্ত্বিক ইতিহাস
ভূতাত্ত্বিক সময়কাল